Ali moški res sanjajo skupinski seks ženske pa slavne osebe?

Hm, hm … ne vem no. Sama bolj poredko sanjam seks s slavnimi, ampak če tako pravijo, potem očitno nekaj že mora biti na tem.

Seveda tukaj ne govorimo o sanjah med spanjem, ampak o tistih dnevnih fantazijah, ko človek malo odtava z mislimi in si predstavlja stvari, ki jih mogoče nikoli ne bo doživel. Moški naj bi zelo pogosto razmišljali o skupinskem seksu, in to na najbolj nenavadnih mestih, kjer nastopa lepo število zapeljivih, zanimivih, predvsem pa slečenih ljudi.

Kakšna hotelska soba, jahta, dvigalo ali pa kar službena pisarna po koncu delovnega časa. Domišljija pri tem očitno nima nobenih omejitev in ravno zato fantazije ostajajo tako privlačne.

Fantazije povedo več, kot si mislimo

Medtem naj bi se ženske v svojih erotičnih fantazijah precej pogosteje zadovoljile le z enim moškim, ki pa mora biti seveda nekaj posebnega. Lep, samozavesten, uspešen, nekoliko nedosegljiv in pogosto tudi slaven. Igralec, pevec, športnik ali pa preprosto nekdo, ki že s svojo prisotnostjo deluje kot prepovedan užitek.

Morda je ravno v tem čar. Fantazije niso nujno odraz tega, kar bi zares želele uresničiti, ampak bolj igra misli, pobeg iz rutine in prostor, kjer ni pravil. V domišljiji si lahko dovoliš vse, brez razlag, brez posledic in brez slabe vesti.

Kdo naredi prvi korak?

Zanimivo je tudi to, da v moških fantazijah ženska pogosto naredi prvi korak pri osvajanju. Seveda, frajer bi se lepo naslonil nazaj in počakal, da ga bejba sama osvoji, sleče in še poskrbi, da vse poteka brez zapletov. Precej udoben scenarij, ni kaj.

To veliko pove tudi o želji po potrditvi. Marsikateri moški si želi občutka, da je tako zelo zaželen, da se ženska enostavno ne more upreti. Fantazija ni vedno samo seks, pogosto gre bolj za občutek moči, potrditve in tistega prijetnega ega, ki ga realnost ne razvaja vedno.

Zakaj se v misli vračajo bivši?

Še ena precej zanimiva reč je, da se v ženskih erotičnih fantazijah nekdanji partnerji pojavljajo zelo pogosto. Bivši očitno niso vedno povsem izbrisani iz glave, tudi če so že dolgo iz telefonskega imenika. Včasih gre za nostalgijo, drugič za neodgovorjena vprašanja, tretjič pa zgolj za spomin na dobro kemijo.

Moški pri tem niso nič drugačni. Tudi oni pogosto pomislijo na bivše partnerke, še posebej kadar je šlo za močno strast ali ne povsem zaključeno zgodbo. Določeni ljudje pač pustijo pečat in domišljija si takšne zgodbe rada še malo predela po svoje.

Danes si upamo misliti več

Za konec naj dodam še to, da danes ženske o seksu fantaziramo precej bolj odkrito kot naše mame in babice v šestdesetih letih prejšnjega stoletja. Učene glave pravijo, da je razlog predvsem v tem, da danes ni več toliko tabujev na področju erotike. O željah se več govori, manj skriva in precej manj šepeta.

Vsaj to zadnje verjetno drži. Čeprav bi bilo iskreno zelo zanimivo slišati pravo verzijo zgodb naših mamic in babic. Morda bi hitro ugotovile, da niso bile prav nič manj poredne od nas, le da so znale svoje fantazije precej bolje skrivati.